सुलेमानले धेरै वर्षसम्म राम्ररी शासन गर्छ। उसका प्रजाहरू पनि खुसी हुन्छन्। तर यहोवाको उपासना नगर्ने अरू देशका थुप्रै आइमाईसित सुलेमानले बिहे गर्छ। चित्रमा हेर त, सुलेमानकी एउटी पत्नीले मूर्तिपूजा गरिरहेकी छे। अन्तमा उसका पत्नीहरूले सुलेमानलाई पनि अरू देवताको पूजा गर्न लगाउँछन्। सुलेमानले यसो गर्दा के हुन्छ, तिमीलाई थाह छ? उसले आफ्ना प्रजाहरूसित कठोर व्यवहार गर्न थाल्छ। ऊ निर्दयी बन्छ। यसपछि उसका प्रजाहरू पनि खुसी हुँदैनन्।
